‫הארלם‬
‫זוהי "שמחה שחורה".‬
‫ספרי היסטוריה, הטלוויזיה והתקשורת‬
‫מעדיפים להתמקד ברעיון של "כאב שחור",‬
‫ולהציג את גופינו סובלים ונאבקים.‬
‫אך הם מחמיצים את הנשק שעוזר לנו לשרוד. שמחה.‬
‫אנג'י‬
‫עבורי, השמחה קשורה לכך שרואים אותי. אני לא נטמעת ברקע, לא מתנצלת.‬
‫ולא רק בדרכים הגדולות. על אף שדרכים גדולות הן כיפיות.‬
‫מה זאת אומרת, קיבלתי אותו? קיבלתי את התפקיד?‬
‫ולא מעיפים אותי? ואני אשחק מול ג'ניפר לואיס?‬
‫קיבלתי את התפקיד הראשי קיבלתי את התפקיד הראשי‬
‫תפקיד ראשי קיבלתי את...‬
‫חרא. מה קרה לחתול שלו?‬
‫ישנן גם דרכים שקטות להתבלט.‬
‫אני שמח בשבילך כל כך, מותק‬
‫ולפעמים השמחה הגדולה ביותר מגיעה פשוט מכך שהחברות שלך רואות אותך.‬
‫לכבוד הכוכבת הראשית שלנו, אנג'י.‬
- ‫- לחיי קמיל ותערוכת "שמחה שחורה" שלה. - לחיי אירוע פתיחה מדהים.‬
‫תודה.‬
‫הזמנתי נציגים מהמון מוסדות, אז הוא חייב להיות מושלם‬
‫ומישהו חייב להציע לי עבודה מושלמת עם שכר גבוה.‬
‫ולזה שקווין שלנו חזרה אלינו.‬
‫תודה, בנות. אבל זה בעיקר בזכות התרופות.‬
‫לחיי התרופות.‬
‫אתן יודעות משהו? באמת חשבתי שארגיש מסוממת‬
‫או מטושטשת אם אשתמש בהן. אבל אחרי כמה שבועות, אני לא מרגישה כך.‬
- ‫- כלומר, אני מזכירה את עצמי, נכון? - כן, את מושלמת.‬
‫לגמרי.‬
‫החלטתי שמימוזה היא בזבוז זמן.‬
‫היי, אפשר לקבל בלאדי מרי? תורידו ממנו הכול חוץ מהוודקה. תודה.‬
‫אני שונאת את כל השטויות האלה של סלרי ועגבנייה.‬
- ‫- משקאות בוקר לא זקוקים לתוספות. - זאת אומרת שגם את שמחה בשבילי?‬
‫אני שמחה עד כדי כך שלא אביא את מייק לאירוע הפתיחה.‬
- ‫- אביא את אריק. - חשבתי שהוא בסיבוב הופעות באירופה.‬
‫שלחו אותו הביתה לפני הזמן. טענו שגילום ספל התה שלו היה קצת "עירוני".‬
‫טוב לדעת שגזענות היא לא רק מעדן אמריקני.‬
- ‫- נוסדה בחו"ל, שוכללה באמריקה. - באמת.‬
- ‫- אז השותפות לדירה שוב יחד? - לא.‬
- ‫- אנחנו צריכות לדבר על זה? - לא.‬
‫אין על מה לדבר. היא חושבת שאני כועסת בגלל מייקל,‬
‫ואני אומרת לה שאני שמחה שהם נפגשו.‬
- ‫- אני מרגישה שאת מקנאת. - במה?‬
- ‫- אני עם קית'. - לכן זה אפילו דפוק יותר,‬
‫שאת לא יכולה לסבול שאני מאושרת כל כך עם מייק.‬
‫בסדר, סטלה, תהיי מאושרת, אחותי. תעשי את הקטע שלך.‬
‫אבל בפעם הבאה שתרצי‬
‫להיות מאושרת עם איזה נהג אובר, אני אחייך ולא אגיד "אמרתי לך".‬
- ‫- מה? - אנג'י.‬
- ‫- אנג'י. - הוודקה שלך הגיעה.‬
‫רק תזכרי איך נשאתי בחיוך את כל קשקושי האהבה שלך.‬
‫אנג'י, זו הייתה בדיחה.‬
‫תרצי שאצלם מחדש את הקטע שלי עבור הפרויקט שלך?‬
- ‫- לא, היית מושלמת. - מובן שהייתי מושלמת.‬
‫גם כשאני זועמת, אני עדיין נשארת אני.‬
‫וואו. אני זוכרת את התמונה הזו.‬
‫היה יום כיפי כל כך.‬
‫אני מתגעגעת למסיבות בוקר. למה אנשים כבר לא עורכים אותן?‬
‫אני חושבת שממשיכים לערוך אותן. פשוט הפסיקו להזמין אותנו.‬
‫ביום ההוא פגשתי את הדי-ג'יי ואת השליח של פדקס מהאיטי.‬
‫שלישיית השטן הראשונה שלי.‬
- ‫- אני פוחדת לשאול. - שני גברים ואישה אחת.‬
‫אבל "שלישיית שטן" לא נשמע קצת הומופובי?‬
‫השם כן, אבל השלישייה ממש לא הייתה כזו.‬
‫אולי קווין צודקת.‬
‫אולי אני באמת סתם בחורה שצריכה להישאר עם שלישיות ושטויות.‬
‫לא.‬
‫את יכולה להשתנות, ואם תתגעגעי לשלישיות ולשטויות,‬
‫תוכלי להשתנות בחזרה.‬
‫כלומר, חיים ואהבה, זה לא רק דבר אחד.‬
‫קווין ואני כן.‬
‫למרות כל התלות ההדדית שלנו, דבר אחד בטוח.‬
‫קווין ואני, אנחנו לא עושות האבקה צולבת.‬
‫כל אחת מזדיינת עם הצד שלה בשכונה.‬
- ‫- איך היית מרגישה לו הזדיינתי עם ג'יימסון? - זה שונה.‬
‫יופי. כי הזדיינתי איתו בשבוע שעבר, וזה היה נורא.‬
‫זה בצחוק. הוא היה בסדר גמור.‬
‫בסדר, בואי נחזור למציאות. אבל זה היה רק בצחוק, נכון?‬
‫כן, הוא היה נהדר.‬
‫המציאות היא שיש הרבה סיבות להיות עם מייק.‬
‫אבל קווין היא סיבה גדולה מדי לא להיות איתו.‬
‫בקושי דיברנו זו עם זו מאז הנסיעה, ואני לא רוצה את זה.‬
‫היא תמיד תהיה בעדיפות אצלי, ואני יודעת שאני תמיד בעדיפות אצלה.‬
‫וואו. שאף אחד לא יגיד לך שאת לא בוחרת באהבה. בכל פעם.‬
- ‫- אני אוהבת את קוויני שלי. - באמת שכבת עם ג'יימסון?‬
‫קווין‬
‫הקטע ב"שמחה שחורה" הוא לאהוב עד הסוף.‬
‫לאהוב את הקריירה שלי.‬
‫לאהוב את התרבות שלי.‬
- ‫- מושלם ממש. - באמת?‬
‫אז נוגדי הדיכאון גורמים לעלייה קלה במשקל?‬
- ‫- סליחה. - מה? רגע. למה את מתכוונת?‬
‫לאהוב את בן הזוג שלי.‬
‫חגיגת שבועיים שמחים יחד.‬
‫ואל תדאג. אני מכירה את האיסורים שלך. בלי מוצרי חלב, בלי אגוזים, בלי סוכר.‬
‫בעיקרון, זה סלט בזיגוג אוויר מוקצף.‬
‫אסור היה לי לתת לך ללכת.‬
‫הלוואי שהיית יכול לבוא איתי לאירוע של קמיל,‬
‫בעיקר עם ההתנהגות המוזרה של אנג'י.‬
‫אני לא יכול להשתחרר מארוחת הערב הזו עם הלקוח. ניפגש מיד אחר כך?‬
‫כן, מול מלון "מועדון המים" הישן. אלוהים.‬
- ‫- כבר אין לי סבלנות לחכות. - למה "מועדון המים"?‬
‫זו הייתה היציאה הרשמית הראשונה שלי עם הוריי.‬
‫אחותי הייתה חולה בשפעת. היא החמיצה את זה. היא הרגישה ממש רע.‬
‫איזה יום מוצלח.‬
‫ואני הסתכלתי על המים, והרגשתי בוגרת כל כך.‬
‫וראיתי יאכטה שעברה שם‬
‫והיו עליה שני אנשים שהיו לבושים הכי יפה שראיתי אי פעם.‬
‫ואמרתי לעצמי,‬
‫יום אחד, הנסיך שלי יבוא ואני אעשה את זה איתו.‬
‫היום הזה הגיע.‬
‫את רואה, טריש? אמרתי לך. זה נראה עלייך מדהים.‬
‫בפעם השתים עשרה, משבצות אינן ניכוס תרבותי,‬
‫כולם יכולים להתלבש בהן. לא רק הסקוטים. לכי תתלבשי.‬
‫רגשות אשם של לבנים הם מתישים.‬
‫ובעיקר כשהם על הדברים הלא נכונים.‬
‫מייקל. מייק. שלום. שוב.‬
‫מה מביא אותך לכאן? ומה שחשוב יותר, מה שלום אנג'י?‬
‫קיוויתי שתוכלי לספר לי. לא דיברנו מאז שהיא נפרדה ממני.‬
- ‫- היא מה? - כן, היא אמרה שאת חשובה יותר.‬
‫רק רציתי להתנצל על שנכנסתי ביניכן.‬
- ‫- אפילו לא ידעתי שאתן חברות טובות. - אנחנו חברות הכי טובות.‬
- ‫- היא אמרה שאנחנו לא? כי אנחנו כן. - לא. אנג'י אמרה שהיא לעולם לא תפגע בך.‬
- ‫- לגמרי לא נפגעתי. - נרשם.‬
‫ולכן זה היה מוזר,‬
‫כי כשנפגשנו בפעם הראשונה, לא נראה שאת מעוניינת.‬
- ‫- למעשה, את אמרת בפירוש... - אני לא.‬
- ‫- כאילו, בכלל לא. בך? אפילו לא... - נחמד לשמוע את זה שוב.‬
- ‫- מצטערת. - כן, תראי, זה פשוט מבאס.‬
‫אני מבאסת.‬
‫אתה בחור נהדר. אתה מוצא חן בעיניה מאוד, והיא רוצה משהו אמיתי.‬
‫ואולי חששתי שאני עלולה לאבד אותה.‬
‫בסדר, אז מה עכשיו? תראי, אני מאוהב בה.‬
‫תרגיע, קאובוי. זה קצת מהר מדי, אתה לא חושב?‬
‫ואומרת את זה מישהי שמתקדמת מהר מאוד.‬
‫ברמה האינטלקטואלית, אני איתך.‬
‫אבל בלב, אני יודע שהיא האחת.‬
‫בעבר הייתי נואש כל כך לא להיות לבד‬
‫שהלכתי עם כל אחת שחיבבה אותי. זה היה פתטי.‬
‫אתה מנסה לתקוף אותי אישית?‬
‫לקחתי חופש לכמה שנים, כדי להיות לבד, להכיר את עצמי, לקבל את זה.‬
‫"אם אתה לא אוהב את עצמך, איך תאהב מישהו אחר?"‬
- ‫- זה מבריק. - רופול. "המרוץ לדראג של רופול"?‬
‫בחייך. אתה חייב להתעניין. זו אחת התוכניות האהובות על אנג'י.‬
‫מצטער. אבל אם היא נפרדה ממני בשבילך,‬
‫ובעצם זה לא מפריע לך, איך אני יכול להשיג אותה בחזרה?‬
‫טריש. להתראות.‬
- ‫- והיא מודאגת בגלל המשבצות. - איכס.‬
‫טיי‬
‫עבורי, שמחה היא כוח.‬
‫זו תחושה בלתי נתפסת, להיות אישה שחורה כיום‬
‫שיש לה שליטה בחייה.‬
‫ומסיבה זו, אחרי רבעון שני שובר שיאים,‬
‫אנחנו פונים אל הקהילה הפוליאמורית.‬
‫ואני משיקה את "פי", אתר האחות של "קיו",‬
‫כי לפעמים, הגלגל השלישי לא מיותר.‬
‫הוא רק ההתחלה.‬
‫יש כל כך הרבה שמחה בלדעת מה את רוצה, ולהשיג את זה בלי להתנצל.‬
‫יש גם שמחה בשינוי רצונותייך, ובפגיעות.‬
‫אנחנו סוגרים בעוד חמש דקות.‬
‫אה, זו את. למה את מופיעה תמיד כשלצמחים ולי כבר נמאס לראות אנשים?‬
‫כדי שתאמרי את האמת בקשר לשעות שלך.‬
‫וכי זה השלט היחיד שהגיוני.‬
- ‫- בנוסף, גברת סחלב ז"ל. - זה היה בלתי נמנע.‬
- ‫- מה עם המחשב שלך? - לא נתקע מאז.‬
‫טוב לדעת שאת טובה יותר עם מכשירים אלקטרוניים מאשר עם צמחים.‬
‫אבל תדעי לך שלעולם לא תקבלי ממני צמח נוסף.‬
‫זה מהלך עסקי גרוע, אשת הצמחים. לעצור לי את האספקה?‬
‫אז אני מניחה שכאן נפרדות דרכינו.‬
‫או שכאן אני מזמינה אותך לדייט.‬
‫ממש.‬
‫את רצינית?‬
‫איתי? למה?‬
‫אני יודעת שאת מחפשת משהו אמיתי‬
‫ואת מגיעה לכאן כל הזמן. ויש לנו חיבור.‬
‫נכון. כלומר, חשבתי שזה רק צחוקים,‬
‫את יודעת, שאני מציקה לך בקשר לשלטים שלך.‬
‫אולי השלטים אותתו לנו.‬
‫הייתי פגיעה ואמיתית.‬
‫אני לא משתחצנת איתך, ואת עדיין מחבבת אותי.‬
‫איימי המצחיקה, היפהפייה בטירוף מחבבת אותי.‬
‫לעזאזל, זה היה תזמון טוב.‬
‫טוב, תרגיעי, אני רק מזמינה אותך לדייט.‬
- ‫- ואני רק מסכימה. מתי? - עכשיו.‬
‫חרא. הדייט המהיר ביותר אי פעם.‬
‫אני מבוגרת יותר מהילדות שאת פוגשת בדרך כלל. אין לי זמן להתעכב.‬
‫בסדר, אתקשר לכמה מסעדות.‬
‫אולי אשחד את דרכנו אל "בוהמיאן". השף הטוב ביותר, האוכל הטוב ביותר.‬
‫זה לא דייט. זו התרברבות. אז אני אבחר את המקום.‬
‫זה מבאס שהיא נותנת לי פקודות, או שזה מדליק?‬
- ‫- עכשיו. - מדליק. בהחלט מדליק.‬
- ‫- אז "הדג המפורסם". - ולא צריך שום טובות.‬
‫אין כאן סושי ב-8,000 דולר, אבל היא טובה ממש.‬
- ‫- אמן. - והתגעגעתי אליה.‬
‫מאז שבעלי לשעבר גר כאן בסביבה,‬
‫הפסקתי להגיע מחשש להיתקלות.‬
‫חרא. זה נגמר רע?‬
‫כן, אבל לשם ההגינות, גם ההתחלה לא הייתה נהדרת.‬
‫והאמצע היה מחורבן.‬
‫אבל בזכותו יש לי בת, והיא האדם הטוב ביותר שאני מכירה.‬
‫אז גילית שאת אוהבת נשים אחרי הקשר איתו, או...‬
‫תמיד עשיתי את מה שהרגשתי נכון איתו.‬
‫היום, הילדים מכנים את זה "פאנסקסואלי", כי, כידוע לך, הם אוהבים תוויות.‬
‫אבל בימי דור האיקס שלי, קראנו לזה סתם "אתה אוהב את מי שאתה אוהב".‬
‫מעולם לא חיבבתי מישהי כמוך.‬
‫כן, כבר סגרנו את זה. מבוגרת מדי.‬
‫לא. מאופסת מדי.‬
‫והינה אנחנו, פשוט אוהבות את מי שאנחנו אוהבות.‬
‫קמיל‬
‫שמחה, עבורי, הייתה משפחה.‬
‫אולי לא תמיד המשפחה שבה גדלתי,‬
‫אלא המשפחה שרציתי, המשפחה שמצאתי‬
‫והמשפחה שמצאה אותי.‬
- ‫- היי. מה נשמע, מותק? - היי.‬
‫את נראית טוב בבגד החום הקטן הזה.‬
‫אני מבין שאת שקועה כרגע בשמחה בפרויקט שלך,‬
‫אבל אני גם אני שקוע בשמחה בפרויקט שלי.‬
‫והינה הרעיון שלי. אני אוהב את החלונות האלו,‬
‫אבל נחליף אותם בדלת הזזה גדולה מזכוכית,‬
‫כך שנוכל ליהנות מהמראה של החצר האחורית המהממת.‬
‫כן. אבל, מותק, נוכל להרשות את זה לעצמנו‬
‫עם כל החובות מהחתונה עם מירה?‬
‫טיפלתי בזה.‬
‫שוחחתי על כך עם הוריי. הייתה שיחה טובה.‬
‫הם ייקחו משכנתה נוספת קטנה, ואני אחזיר להם בתשלומים חודשיים.‬
- ‫- בסדר. - כן.‬
‫טוב. אבא'לה טיפל בזה.‬
‫מה שטוב בכך שתהיה לנו תצפית אל החצר האחורית‬
‫הוא שנוכל להקים שם גינה או פאטיו,‬
‫או בבוא העת, להשגיח על לנגסטון וזורה הקטנים.‬
- ‫- נכון. - את יודעת, בבוא העת.‬
‫ואם מדברים על התינוקות, נוכל להפוך את חדר האורחים לחדר ילדים.‬
‫הבחורה ב"הום דיפו" אמרה שהצבעים האלו ניטרליים,‬
‫זאת אומרת שגם אם נבחר... מה?‬
‫מה קרה? לפי הפרצוף שלך אמרתי משהו לא בסדר. מה אמרתי?‬
‫מה? הייתי אמור לומר, הגברת מהחנות? הוא או היא מהחנות?‬
‫לא, אני פשוט... אני חושבת שאנחנו צריכים לעצור רגע ולדבר.‬
‫מותק, תקשיבי. אני לא מנסה ללחוץ עלייך להביא ילדים.‬
‫בסדר.‬
‫אני פשוט מתלהב. סליחה. נוכל להפוך את חדר האורחים למשרד.‬
‫אם זה מה שנעשה, "בז' סימפוניה" לא יתאים,‬
‫כי אני יודע שאת רוצה קצת צבע על הקירות.‬
‫כן, "סיינה שרופה" תיראה ממש טוב.‬
‫בטח. נצבע ב"סיינה שרופה", מה שזה לא יהיה.‬
‫תשמעי. כל עוד נמשיך לבנות ביחד.‬
- ‫- רק זה חשוב לי. - כן.‬
‫אין לחץ להביא ילדים בקרוב.‬
- ‫- בסדר? את אוהבת אותי? - כן.‬
‫לא אשקר. כשאמרת שתכין את המצגת בעצמך,‬
‫נלחצתי קצת, אבל היא נראית נהדר.‬
‫מה? אמרתי לך שאני קוסם ב"קנווה".‬
- ‫- אפילו הכנתי לנו לוגו קטן. - זה ממש מגניב.‬
‫בסדר, תורי. לא אשקר. כשהתקשרת מהחוף בסן חואן,‬
‫בלילה, כדי לברר אם נקבל את המענק גם אם נחליף נושא באופן פתאומי,‬
‫חשבתי שאת שיכורה כל כך שאפילו לא תזכרי שדיברנו על זה.‬
- ‫- אבל תראה מה עשינו. - התינוק שלנו.‬
‫יש לי הרגשה שהפכתי את זה למוזר.‬
- ‫- לא. - סליחה.‬
- ‫- טוק, טוק. - והינה זה הופך למוזר יותר.‬
- ‫- גברת ג'וזף? - הדלת בקומה התחתונה הייתה פתוחה לרווחה.‬
‫כן, העמסנו את הדברים של הפרויקט על המשאית.‬
- ‫- ג'יימסון, זו אימא של קווין. - שלום.‬
‫זו רק התרשמות אובייקטיבית, אבל אתה נאה מאוד.‬
- ‫- תודה. - אתה רווק?‬
‫כי יש לי שלוש חברות מהמועדון שיש להן בנות.‬
‫ובן אחד, אם זו הנטייה שלך.‬
‫אני לא שופטת. הבת שלי ביסקסואלית וזה בסדר מצידי.‬
‫ברכותיי על כך שזה בסדר מצידך. אבל אני לא צריך שידוך.‬
‫קאם, ניפגש למטה?‬
- ‫- כן, בטח. מיד אגיע. - מצוין. סליחה. נעים להכיר אותך.‬
- ‫- את ודאי תוהה למה באתי. - כן.‬
‫זה בקשר לקוויני. היא בסדר?‬
‫היא בסדר. למען האמת, שלומה מצוין. באמת מתוק מצידך שאת שואלת.‬
‫מתוק? יקירתי, זו אימהות. יבוא יום ותביני.‬
- ‫- אולי. - אוי, לא.‬
‫את ואיאן נפרדים כל רבע שעה.‬
‫לא... לא נפרדנו. זה...‬
‫הנהג שלי חונה בחנייה כפולה, אז נסי לקצר.‬
- ‫- טוב, אז בתמצית... - כן, תודה.‬
‫אני רוצה את איאן ואני רוצה לחיות איתו,‬
‫אבל תמיד אמרנו שהחיים האלה יבואו עם ילדים.‬
‫ועכשיו אני כבר לא בטוחה בכלל שאני רוצה ילדים, את מבינה?‬
- ‫- איך אפשר לדעת? איך את ידעת? - קמיל, ילדים זה דבר גדול.‬
‫אפילו כשהם בוגרים, זה עדיין דבר גדול.‬
- ‫- שאפת פעם גז קצפת? - גז מה?‬
‫קצפת. קווין שאפה כשהייתה בתיכון, ונתפסה.‬
‫זה כששואפים ממיכל של קצפת, ומקבלים מנה מרוכזת של חמצן דו-חנקני.‬
‫המריחואנה הייתה עסוקה? קווין המתבגרת, ציפיתי ליותר.‬
‫בדיוק. ניסיתי את זה פעם, לבד.‬
‫רציתי להבין מה הסיפור.‬
‫שואפים את זה, ואז לכמה שניות, מרגישים את האושר הגדול ביותר.‬
‫זו הרגשה שרוצים להישאר בה לנצח. אבל היא חולפת במהירות.‬
- ‫- זו אימהות. - כלומר, מי לא היה רוצה להרגיש כך?‬
‫כולנו רוצים בזה. אחותי מקבלת את זה ממדיטציה.‬
- ‫- אבל היא בלתי נסבלת, אז אל תנסי את זה. - אז אולי אוכל...‬
‫אעצור אותך עכשיו. העברתי אלייך מספיק חוכמה, בסדר?‬
‫אני חייבת ללכת ולהוציא חלק מההזרקות שלי.‬
‫אני רוצה להיראות צעירה, אבל אני כבר נראית צעירה מדי.‬
‫וחבל לי על החברות שלי, שלא עומדות בקצב.‬
‫אם זו אימהות, את תדעי. צ'או.‬
‫ברצינות, דודה תמי? היינו חייבים להיפגש במסעדה של מישהו אחר?‬
‫יקירי, אני לא יכולה להסתכן אפילו בלהריח את האוכל במסעדה שלך.‬
‫אני מקווה שזה דחוף, כי אני חייב להכין אוכל לאירוע של קמיל. מה נשמע?‬
‫אימא שלך התקשרה אליי.‬
- ‫- מה קרה? - כן.‬
‫זה בקשר לאבא שלי?‬
- ‫- זה בקשר אליך. - מה?‬
‫אתה לא יכול לבקש שישלמו על האין-חתונה שלך.‬
‫זו הלוואה. אני אחזיר להם.‬
‫אלא אם יקרה משהו. ואצלך יש דרמות כל הזמן, אחיין.‬
‫זה לא עניינך, בכנות. אני מעריך את זה, אבל חייב לזוז.‬
- ‫- אוהב אותך. - אתה מקשה עליי לרצות לעזור לך.‬
- ‫- את רוצה לעזור לי? - כן. שב.‬
‫הייתי נשואה ארבע פעמים, התארסתי שש פעמים.‬
‫אז אני מבינה קצת בדרמות של פרידה וכמה הן עלולות להיות יקרות.‬
‫למזלך, דודה תמי הייתה תמיד בצד שקיבל את הכסף.‬
‫הינה.‬
‫את נותנת לי את הכסף? למה? את שונאת אותי.‬
‫אני שונאת רק אנשים שנועלים סנדלי שורש. מי יוצא ככה מהבית?‬
- ‫- הם ממש לא יפים. - אחזיר לך את הכסף.‬
- ‫- אני מבטיח. - אני אף פעם לא מלווה כסף. אני נותנת אותו.‬
‫68,000 דולרים, בלי שום התחייבות?‬
‫לא אמרתי את זה. יש הרבה התחייבויות, בסדר, אחיין?‬
‫החל בזה שאם אני מבקשת כריך "צ'ופ צ'יז", זה מה שאני רוצה לקבל.‬
‫ולא איזו שטות מפונפנת. וברצינות, אחיין, אתה חייב להתבגר.‬
- ‫- אני בוגר. - לא.‬
- ‫- כן. - אם היית בוגר,‬
‫היית ישר בקשר לכך שאתה עדיין מאוהב בקמיל,‬
‫וכבר מזמן היית מדבר על כך בכנות עם מירה.‬
‫והיית חוסך הרבה כאב לב, ואת הכסף שחסכתי בשביל יאכטה.‬
‫אז בפעם הבאה שתדע מה אתה רוצה,‬
‫תתנהג כמו מבוגר, תהיה ישר ותגרום לזה לקרות.‬
‫ואם מה שאני רוצה יגרום לי לאבד משהו אחר?‬
‫ברוך הבא לחיים, אחיין. הם נותנים מעט אבל לוקחים הרבה.‬
‫אבל אם תהיה ישר עם עצמך, הכול יסתדר. אני מבטיחה.‬
- ‫- תודה, דודה תמי. - בבקשה. אני אוהבת אותך.‬
‫אבל אם אתפוס אותך בסנדלי שורש ארורים, אדרוש שתחזיר את הכסף עד האגורה האחרונה.‬
‫כולל ריבית. שמעת?‬
- ‫- השמחה קשורה לכך שרואים אותי. - שמחה, עבורי, הייתה משפחה.‬
‫הקטע ב"שמחה שחורה" הוא לאהוב...‬
- ‫- קמיל, התערוכה שלך מושלמת. - היא מדהימה ממש, מילי.‬
‫אז זה מוצא חן בעיניכן?‬
- ‫- אלוהים. - כן.‬
‫אני מרגישה שאני הייתי החלק הטוב ביותר. זה מה ששמעתי מהקהל.‬
- ‫- מה את אומרת. - כן, ב"קהל" היא מתכוונת אליי.‬
‫בדיוק.‬
‫ולפני שנשכח, טיי, רק רציתי להודיע לך‬
‫שערכנו הצבעה, ואיימי יכולה להישאר.‬
‫כן, היא אחת ששווה לשמור עליה.‬
‫כן, זה נמשך כבר שני ערבים שלמים. המובילים בדרך?‬
‫בסדר.‬
‫לפחות לה מותר להיות מאושרת.‬
- ‫- אנג'י... - הכול בסדר.‬
- ‫- מתח... - אני אטפל בזה.‬
‫תודה.‬
- ‫- עשינו את זה. - עשינו את זה.‬
- ‫- ברכותיי. זה נפלא. - ברכותיי, זה מדהים.‬
‫תודה. קווין, פגשתי את אימך. היא גאה מאוד במיניות שלך.‬
‫גברת פאט.‬
- ‫- אני אדבר עם אנג'י. - כן, תעשי את זה.‬
- ‫- אמרתי משהו... - קמיל.‬
- ‫- כבר חוזרת. - בסדר.‬
- ‫- הגעת. - כן.‬
- ‫- ואני שמחה על כך מאוד. זה היה מושלם. - באמת?‬
‫אל תעשי את זה. את יודעת שכן. תזקפי את זה לזכותך.‬
‫בסדר. ולא מזיק שראשי המחלקה משרה לורנס,‬
‫מספלמן, מאוניברסיטאות ניו יורק וייל, כולם ביקשו להיפגש איתי בקשר למשרת הוראה.‬
- ‫- זה פנטסטי. אני גאה בך כל כך. - באמת?‬
- ‫- כן. - גם אני.‬
- ‫- אימא? הגעת. - הייתי חייבת לבוא.‬
- ‫- אני אוהבת אותך, קמיל. - גם אני אוהבת אותך.‬
‫אימא, זו ד"ר פרואיט. ד"ר פרואיט, זו אימא שלי.‬
‫אני עמיתה לעבודה של בתך. היא משהו מיוחד.‬
‫נכון.‬
‫אנג'י, נוכל לדבר?‬
‫תראי, אני מצטערת שגרמתי אי נוחות,‬
‫אבל בואי לא נעשה את זה כאן. זה האירוע של קמיל.‬
‫שהוא המקום המושלם לעשות את זה, כי הוא עוסק ב"שמחה שחורה".‬
‫אנחנו, החברות בינינו, אנג'י, זו שמחה שחורה.‬
‫את החברה הטובה ביותר שאי פעם תהיה לי.‬
‫אני חושבת שחששתי שאם תיכנסי לקשר אמיתי,‬
‫אאבד אותך.‬
‫אחותי, טעיתי. אני מצטערת.‬
‫קוויני, אני אוהבת אותך. לעולם לא אעזוב אותך.‬
‫אני יכולה לאהוב אותך וגם לאהוב גבר באותו זמן.‬
‫אני יכולה לאהוב אותך וגם לאהוב גבר ועוד גבר באותו זמן.‬
- ‫- זוכרת את שלישיית השטן שלי? - אחותי, אל תזכירי את זה כאן.‬
‫כן.‬
- ‫- אני אוהבת אותך. - גם אני אוהבת אותך.‬
‫אוכל לקבל את תשומת ליבכם?‬
‫רק רציתי להודות לכם מקרב לב שבאתם לכאן.‬
‫ג'יימסון ואני גאים מאוד בתערוכה הזו שחוגגת את השמחה השחורה.‬
‫ואני רוצה לעשות כבוד להארלם.‬
‫ולכל מי שממשיך לתרום לנשמה‬
‫של השכונה הזו.‬
‫תודה שאתם הבית שלי. תודה שאתם השמחה שלי.‬
- ‫- לחיים. - היי.‬
- ‫- אני לא בטוחה שאני מוכנה לשחרר אותה. - כן? גם אני לא בטוח.‬
‫זה ה...‬
‫אחותי, הפאה הזאת מהממת עלייך.‬
‫אז מה עכשיו? אוכל? עוד אלכוהול? שניהם? כן.‬
‫בעצם, אף אחד מהם. אני צריכה להחליף בגדים ולהיפגש עם קית'.‬
‫כרגע התפייסנו ואנחנו צריכות לחגוג.‬
‫ומה שחשוב יותר, לאן אנחנו הולכות ולמה אנחנו לא במכונית?‬
‫למען האמת, יש לי מכונית, אבל לך ממתינה הסעה אחרת.‬
‫באמת?‬
- ‫- מה הוא עושה כאן? - הוא מחכה לחברה שלו.‬
‫עכשיו לכי תתפסי את הגבר שלך. לכי.‬
‫היי. אני מצטערת כל כך שנפרדתי ממך. אבל אתה מבין, היא הבחורה שלי, ופשוט...‬
‫זה בסדר. אנחנו יחד עכשיו. בואי.‬
- ‫- בשבילך. - תודה.‬
‫אני יודע שאת לא מתה על אופניים. אבל תיכנסי. אני אדאג לך. קדימה.‬
‫תחזיקי חזק.‬
‫טוב, כאן אני גרה.‬
‫זה נשמע כאילו הלילה נגמר.‬
- ‫- רק החלק שבו אנחנו יחד. - אאוץ'.‬
‫אני לא עושה סקס מיד בהתחלה. כי אז זה הופך לספורט, בלי משמעות.‬
‫טוב, אני טובה מאוד בספורט.‬
‫כן, אני בטוחה, ותוכלי להראות לי כשיגיע הזמן המתאים.‬
‫וואו.‬
- ‫- להתראות. - להתראות.‬
‫זואי: ערה?‬
‫טיי: אצלי. בעוד 20 דקות.‬
‫זואי. אני אגרום לך להתחנן לזה.‬
‫אני אתקדם ממש לאט.‬
‫כשזה כבוי, זה איטי מדי.‬
‫איימי: שינוי בתוכנית. תבואי?‬
- ‫- סליחה. קיבלתי הודעה. מצב חירום. - את צוחקת.‬
‫טיי: אגיע תוך חצי שעה.‬
‫בלי צחוק. בלי זיונים.‬
‫אני הולכת לקפוץ למקלחת. את יכולה לצאת לבד.‬
‫אחרי שתשחררי אותי.‬
‫בפעם הקודמת שהיינו בפארק, לימדת אותי לרכוב.‬
‫בפעם הקודמת, גם הבנתי‬
‫שאת האישה המגניבה והיפה ביותר שאפגוש אי פעם.‬
‫בואי, שבי. אני לא רוצה שיהיה לך קר.‬
‫קר? שחרחר, אוגוסט בהארלם. אפילו היתושים מזיעים.‬
‫היא שלי.‬
‫דודתי ניסי הכינה לי אותה אחרי ההופעה הראשונה שלי.‬
‫"כדי שלעולם לא תשכחי את האנשים שלך כשתהיי כוכבת", ככה היא אמרה.‬
‫איך השגת אותה?‬
- ‫- בבקשה. - תודה.‬
‫זה... שמפניה ומיץ רימונים.‬
‫בלילה הראשון שביליתי עם קווין, טיי וקמיל, טעמנו "פמוסאס".‬
- ‫- וחטיף בצל טרי. אני הכי... - הכי אוהבת אותם.‬
- ‫- קווין. - קווין.‬
‫ועוד דבר אהוב אחד לפני שאשכח.‬
- ‫- כרטיס גירוד. - כן.‬
‫"יהלומים הם לנצח.‬
‫"תחשפי שלושה פריטים מסוג כלשהו, ותזכי בפרס המתאים." בסדר.‬
‫יהלום.‬
‫בסדר. עוד יהלום. קדימה, יהלום שלישי.‬
‫"התינשאי לי?"‬
‫וואו.‬
- ‫- היי. - היי, בואי הנה.‬
‫הלחי. לחי זה אף פעם לא טוב.‬
- ‫- אנחנו צריכים לדבר. - אפילו פחות טוב.‬
‫ביליתי חלק גדול כל כך מחיי‬
‫בניסיון להיות מה שרצה זה שהיה מעוניין בי.‬
‫ואיבדתי את עצמי.‬
‫אני לא שייכת בחיים שלי עצמי.‬
‫וכשהכול נפל עליי השנה, סמוך עליי, זה לא היה מחזה נעים.‬
‫לפגוש אותך שוב, זה היה נהדר.‬
‫אבל אני צריכה להבין מי אני באמת,‬
‫ואז להתאהב בטירוף באדם שאגלה‬
‫לפני שאוכל לדעת בדיוק עם מי ארצה להיות.‬
‫אם אי פעם ניתקל זה בזה שוב,‬
‫אני חייב להזהיר אותך, הייתי עושה את זה שוב.‬
‫ושוב.‬
- ‫- אני מצטערת. - אבל מה עם דייט החלומות שלך?‬
‫כן, דייט החלומות שלי.‬
‫אז הינה אנחנו.‬
- ‫- ידעתי שלא תוכלי לחכות לכל זה. - לא, זה לא העניין.‬
‫אז מה העניין?‬
‫מעולם לא הייתי עם מישהי בלי לעשות שום דבר.‬
‫את רואה? זה נחמד.‬
‫מזה בדיוק חששתי.‬
‫אבל עדיין, זו שמחה.‬
‫אני לא יודעת איך להגיד את זה, אבל אני חייבת להשתין.‬
‫זה בהמשך המסדרון, ותהיי בשקט. אני לא רוצה שהבת שלי תתעורר.‬
‫הבת שלך? ככה הורגים זקפה נשית על ההתחלה.‬
‫אלוהים. לעולם אל תגידי "זקפה נשית".‬
- ‫- טיי? - זואי?‬
‫מה את עושה כאן?‬
‫זואי, סליחה שהערנו אותך. זו חברתי...‬
‫אני מכירה אותה. אבל טיי, איך את מכירה את אימא שלי?‬
- ‫- איך את מכירה את הבת שלי? - לעזאזל.‬
‫כולם אהבו את פודינג הלחם שלך.‬
‫אני יודע. את יודעת איך? כי הוא נגמר.‬
- ‫- לא ציפיתי לנוכחות כזו. - ילדה, אני גאה בך כל כך.‬
‫תודה על הקייטרינג. ועל כך שאתה תמיד לצידי.‬
- ‫- זה חשוב לי מאוד. - מותק, את חשובה לי מאוד.‬
‫תראי אותך, את זוהרת.‬
‫נכון. אתה יודע מה זה?‬
‫אני מרגישה שזה הדבר שגברת ג'וזף תיארה.‬
‫אתה יודע, ההרגשה של להיות אימא. אבל אני מקבלת אותה מזה.‬
‫כאילו שמשהו התגבש הלילה. העבודה שלי משתנה...‬
‫וזה התינוק שאני רוצה. לעת עתה.‬
- ‫- אולי לנצח. - רגע. לנצח?‬
- ‫- מה קרה? קרה משהו? - לא.‬
‫דברי איתי.‬
‫זה...‬
‫זה בגלל מה שלא קרה.‬
‫כשהרופא הודיע לי על הביציות שלי, העצב לא הכה בי.‬
‫וכשאישה רוצה ילדים, ואומרים לה‬
‫שייתכן שלא תהיה לה האפשרות, מגיע העצב, נכון?‬
‫או הכעס, או האכזבה.‬
‫אבל אם לדבר בכנות, כל מה שהרגשתי וכל מה שאני עדיין מרגישה‬
‫זו הקלה.‬
‫ואני מצטערת כל כך, אבל אני לא יכולה להתעלם מזה, איאן.‬
- ‫- בבקשה אל תשנא אותי. - אני לא שונא אותך, קמיל.‬
‫זה מקסים שאת יודעת מה את רוצה.‬
‫את מבינה אותי? אפילו שזה לא מתאים למה שאני רוצה.‬
‫כלומר, אני חייב לך, ולעצמי, פשוט להתבגר.‬
‫את מבינה אותי? להיות כן. ולהביא ילדים, להיות אב,‬
‫לגדל אותם, להקריא להם ספר, זה החלום שלי.‬
‫את מבינה? אני לא מוכן לוותר על זה.‬
‫ואתה גם לא צריך.‬
‫אתה תהיה אבא מדהים.‬
‫אז מה, זהו?‬
‫עברנו את כל הדרך הזו, את כל הזמן הזה, רק כדי להיפרד?‬
‫אפילוג של שמחה‬
‫זה מתוק מאוד שכולכן באתן לתמוך בחברה שלכן.‬
‫תמיד רציתי חברות כאלו. כמו בטלוויזיה, כמו ב"סקס והעיר הגדולה".‬
‫אבל לרוב, אני חושבת שנשים אחרות הן קטנוניות, לא כיפיות. אבל זה לא קשור.‬
‫אני בטוחה שמה שקרה היה מפחיד, וטוב שבאתן למוקד החירום.‬
‫אבל את בסדר גמור. וגם התינוק שלך.‬
‫תרגום כתוביות: הגר עידן‬
‫בקרת כתוביות: דניאלה מגדל‬